
ועדת העבודה, הרווחה והבריאות 

1.1.2007

הכנסת השבע-עשרה






נוסח לא מתוקן
מושב שני 

פרוטוקול מס' 132

מישיבת ועדת העבודה הרווחה והבריאות

יום שני,  יא'  בטבת תשס"ז (1 בינואר 2007), שעה 10:00

סדר היום: 
החלת דין רציפות על הצעת חוק הביטוח הלאומי (תיקון מס' 78) (אי תשלום גמלאות בשל פשע שבוצע מתוך מניע לאומני) [התשס"ה-2006 ]

 החלת דין רציפות   
נכחו:

חברי הוועדה: 
משה שרוני – היו"ר



אריה אלדד



עמי איילון 

מוזמנים:
עו"ד שי סומך

- משרד המשפטים 



עו"ד רועי קרת

- המוסד לביטוח לאומי 

מנהלת הוועדה: 
וילמה מאור

ייעוץ משפטי:

עו"ד ג'ודי וסרמן 

נרשם על-ידי:

חברת פרוטוקול

החלת דין רציפות על הצעת חוק הביטוח הלאומי (תיקון מס' 78) (אי תשלום גמלאות בשל פשע שבוצע מתוך מניע לאומני) [התשס"ה-2006] החלת דין רציפות   

היו”ר משה שרוני:

בוקר טוב, אני מתכבד לפתוח את הישיבה. הנושאים: הצעת חוק ההסדרים במשק המדינה, תיקוני חקיקה להשגת יעדי התקציב והמדיניות הכלכלית לשנת הכספים 2007, התשס"ה-2006, פרק יב' שונות מס' 72 תיקון מועד התחילה והתחולה. הצעת חוק ההסדרים במשק המדינה, תיקוני חקיקה להשגת יעדי התקציב והמדיניות הכלכלית לשנת הכספים 2007 התשס"ה 2006, פרק יב' שונות (3) (א) תיקון מועד התחילה והתחולה. 

שי סומך:

אני אסביר מדוע ביקשנו את התיקונים האלו. חוק ההסדרים מתחיל ב-1.1.07, אבל בגלל שחוק ההסדרים יעבור ויפורסם אחרי ה-1.1.07, ייווצרו שתי בעיות של רטרואקטיביות. ישנם שני חוקים שבהם מפחיתים את הזכויות בביטוח הלאומי וכשהחוק יעבור, הוא בעצם יפגע רטרואקטיבית באותן זכויות. 


מדובר בתיקונים בדמי אבטלה ובתיקונים בחוק התגמולים לנפגעי פעולות איבה. לכן צריך לעשות תיקון שימנע את הפגיעה הרטרואקטיבית. מעבר לזה, הסתבר גם שבאבטלה יש בעיות ביישום החוק ולכן הביטוח הלאומי ביקש לדחות את הכניסה לתוקף של התיקונים באבטלה בתקופה נוספת של חודש, אחרי יום הפרסום של החוק. 

היו”ר משה שרוני:

רק חודש, למה לא שנה? 

שי סומך:

זה מה שביקש המוסד לביטוח הלאומי. 

היו”ר משה שרוני:

גם אחרי חודש הם לא יהיו מוכנים, אני בטוח. בסדר, אני אחליט מתי זה יהיה. 

שי סומך:

ולכן הבקשה היא שהתחילה של התיקונים של דמי האבטלה יהיו חודש אחרי יום הפרסום שלהם.

היו”ר משה שרוני:

יש עוד הערות למישהו? 

וילמה מאור:


רועי, אתה רוצה להסביר את הקשיים של הביטוח הלאומי? 

היו”ר משה שרוני:

למה להסביר, ביטוח לאומי זה קושי שמה בכלל. 

ג’ודי וסרמן:

לגבי הנוסח אני רוצה אולי להסביר. הנוסח לגבי אבטלה שמונח על השולחן, שמועד התחילה בתום חודש מיום פרסומו של חוק זה. זאת אומרת, בתום חודש שלם מיום פרסומו של חוק זה, ההנחה שהפרסום יהיה מתי שהוא בחודש מחצית ינואר, חודש שלם שלאחריו זה מחצית פברואר, "אז רק מתום מועד זה". 

היו”ר משה שרוני:

אני מציע שבכלל שנושא האבטלה יהיה מ-1.4.07. ניתן למוסד הביטוח הלאומי לעשות את כל הדברים וגם לשכת התעסוקה של משרד התמ"ת. זה לא כל-קל, אני מכיר את הפקידות בביטוח הלאומי ואת כל השתלשלות המינהל התקין היוצא מן הכלל שמה. תיקוני דמי האבטלה יחלו מ-1.4.07.  

ג’ודי וסרמן:

חוק התגמולים לנפגעי פעולות איבה מיום הפרסום? 

היו”ר משה שרוני:

מיום הפרסום. 

רועי קרת:

מילה אחת למען ההגינות, היה לנו דין ודברים עם האוצר על מתי צריך להיות התאריך. 

היו”ר משה שרוני:

זה לא חשוב מה היה ביניכם.

רועי קרת:

אני צריך אבל לומר שאנחנו הגענו לתאריך הזה בהסכמה, הוועדה יכולה לקבוע מה שהיא רוצה.

היו”ר משה שרוני:
אנחנו נקבע בוועדה. 

רועי קרת:

ברור, אני רק רוצה למען ההגינות, היתה לנו הסכמה על התאריך הזה.

שי סומך:

אדוני היו"ר, אני מבקש ברשותך שאנחנו נחזור לתאריך שקבוע פה בנוסח הזה, שזה אומר בפועל ה-1.3.07, זה זמן שבדקנו עם המוסד לביטוח לאומי.

היו”ר משה שרוני:

אני מסכים ל-1.3.07. 

שי סומך:

תודה רבה. 

היו”ר משה שרוני:

והיתר בינואר עם הפרסום. 

ג’ודי וסרמן:

כפי שהוועדה קבעה. ולגבי איבה, ממועד יום הפרסום.

היו”ר משה שרוני:
הצבעה

מי בעד 1

מי נגד

נמנע – 1
אריה אלדד:


אני התנגדתי בכלל לדברים האלה, קשה לי לתמוך, לכן אני אמנע מההצבעה. 

היו”ר משה שרוני:

בסדר, החוק עבר. 

רועי קרת:

תודה רבה. 

היו”ר משה שרוני:

תלכו לעבוד ותעשו עבודה יותר טובה. ואני מודיע לך, תמסור שמה לאוצר, שחוק ההסדרים ב-2008 לא יהיה. 


תודה רבה,  הישיבה נעולה.

הישיבה ננעלה בשעה 10:06 
